Diari Oficial de la Generalitat Valenciana


Sumari del DOGV 3140, del 11-12-1997 (1997/11074)

Bases específiques per a la provisió, en propietat d'una plaça d'administratiu/va.
----------------------------------------------------------------------------------

### Dades del document

Número de DOGV
:   3140

Data del DOGV
:   11-12-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/11773


Organisme emissor
:   Ajuntament de Carcaixent

Tipus de document
:   Anunci

Bases específiques per a la provisió, en propietat d'una plaça d'administratiu/va. [97/X11882]
  
El Plenari de l'Ajuntament de Carcaixent, en la sessió del dia 25.09.1997, aprovà les bases per a la provisió d'una plaça d'administratiu/va, mitjançant el sistema d'oposició que es detalla a continuació:
  
Primera. Objecte de la convocatòria
  
Denominació de la plaça: Administratiu.
  
Grup: C.
  
Naturalesa: Funcionari.
  
Escala: Administració general.
  
Subescala: Administrativa.
  
Sistema selectiu: Oposició.
  
Nombre de places convocades: Una.
  
Lloc vacant: Oficina Agrària.
  
Segona. Requisits del personal aspirant
  
Requisits generals previstos en la base tercera de les bases generals municipals.
  
Titulació exigida: Batxiller, Formació Professional II, o equivalent.
  
Tercera. Presentació dels requisits i drets d'examen
  
Lloc: Les sol·licituds es presentaran al Registre General de l'Ajuntament, o en la forma que determina l'art. 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Termini: 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.
  
Forma: Mitjançant instància que es facilitarà a les oficines municipals.
  
Òrgan al qual s'adreçaran: A l'Alcaldia-Presidència de l'Ajuntament de Carcaixent.
  
Import dels drets d'examen: 1.500 pessetes.
  
Pagament: Caixa municipal.
  
Quarta. Admissió dels aspirants
  
El contingut d'aquesta base es regeix pel que es disposa en la base cinquena de les bases generals municipals.
  
Cinquena. Tribunals qualificadors
  
Categoria del tribunal: Tercera.
  
El contingut d'aquesta base es regeix pel que es disposa en la base sisena de les bases generals municipals.
  
Sisena. Començament i desenvolupament de les proves
  
El contingut d'aquesta base es regeix pel que es disposa en la base setena de les bases generals municipals.
  
Setena. Sistema selectiu i qualificació dels exercicis
  
El sistema selectiu serà el d'oposició. La qualificació es regirà per allò disposat en la base novena de les bases generals municipals, en tot allò que no quede previst en aquestes bases específiques.
  
Vuitena. Fase d'oposició
  
Constarà dels següents exercicis, la lectura dels quals per l'aspirant davant del Tribunal, si escau, podrà ser sol·licitada per aquest, el qual podrà formular, així mateix, preguntes en relació amb els dits exercicis.
  
Primer exercici. De caràcter obligatori i eliminatori.
  
Consistirà a respondre, en un període màxim de 70 minuts, un test amb un mínim de 75 preguntes i tres respostes alternatives, que versarà sobre els continguts del programa que consta en l'annex d'aquestes bases.
  
L'exercici es puntuarà fins un màxim de 10 punts, i quedaran eliminats els aspirants que no aconseguisquen els 5 punts.
  
Segon exercici. De caràcter obligatori i eliminatori.
  
Consistirà a desenvolupar per escrit, en un període màxim de dues hores, un tema elegit pel tribunal relacionat amb les matèries compreses en el programa que consta en l'annex d'aquestes bases, sense que necessàriament l'enunciat haja de coincidir amb cap epígraf concret.
  
Es valorarà en aquest exercici el coneixement del tema desenvolupat, l'exposició, la redacció, l'ortografia, i la claredat d'idees.
  
L'exercici es puntuarà fins un màxim de 10 punts, i quedaran eliminats els aspirants que no aconseguisquen els 5 punts.
  
Tercer exercici. De caràcter obligatori i eliminatori.
  
Consistirà a resoldre, en un període de dues hores, dos supòsits pràctics que plantejarà el tribunal immediatament abans del començament de l'exercici, sobre les matèries específiques compreses en el programa de la convocatòria, dirigits a estimar la capacitat dels aspirants per a dur a terme les tasques administratives pròpies del lloc convocat.
  
L'exercici es puntuarà fins un màxim de 10 punts, i quedaran eliminats els aspirants que no aconseguisquen els 5 punts.
  
Quart exercici. De caràcter obligatori i no eliminatori.
  
Consistirà a traduir del castellà al valencià, o viceversa, un text proposat pel tribunal qualificador, i amb la duració que aquest determine.
  
L'exercici es puntuarà fins un màxim de 2 punts.
  
Cinquè exercici. De caràcter voluntari i no eliminatori.
  
Consistirà a efectuar en un processador de textos un text proposat pel tribunal, amb la duració que el mateix determine.
  
L'exercici es puntuarà fins un màxim de 2 punts.
  
Novena. Publicitat de les qualificacions, llista i proposta d'aprovats pel Tribunal Qualificador. Presentació de documents, nomenament i presa de possessió
  
El contingut d'aquesta base es regeix pel que es preveu en les bases deu, onze, dotze, tretze, catorze i quinze, de les bases generals municipals.
  
Deu
  
En tot allò no previst en aquestes bases específiques, s'actuarà d'acord amb el que es disposa en les bases generals municipals aprovades per l'Ajuntament, en la sessió de 27 de gener de 1994, i publicades en el Butlletí Oficial de la Província d'11 de febrer de 1994, i en el Diari Oficial de la Generalitat Valenciana de 24 de febrer de 1994.
  
Onze
  
Contra aquestes bases específiques, que posen fi a la via administrativa, podrà interposar-se, en el termini de dos mesos, recurs contenciós administratiu davant del Tribunal Superior de Justícia de la Comunitat Valenciana, de conformitat amb l'art. 58 de la Llei Reguladora de la Jurisdicció Contenciosa Administrativa.
  
Aquestes bases específiques es troben a disposició de les persones interessades a les dependències municipals, en horari d'oficina.
  
Annex
  
Grup I. Matèries comunes.
  
La Constitució Espanyola
  
Tema 1. La Constitució espanyola de 1978. Estructura i principis fonamentals, drets i deures: garantia i suspensió. Principis rectors de la política social i econòmica. El Tribunal Constitucional i la reforma de la Constitució. La Corona.
  
Tema 2. Les Corts Generals. Elaboració de les lleis. Els tractats internacionals, especial referència als tractats de la Comunitat Europea. Òrgans de control dependents de les Corts. El govern i l'administració. Relacions entre el govern i les Corts Generals. El Poder Judicial.
  
Tema 3. Organització territorial de l'estat. Principis generals. L'administració local. Les comunitats autònomes. Distribució de competències.
  
Organització de l'estat
  
Tema 4. L'administració de l'estat: organització central. El consell de ministres. El president del govern. Els ministres. Organització perifèrica. Els delegats del govern a les comunitats autònomes.
  
Estatut d'Autonomia de la Comunitat Valenciana
  
Tema 5. L'Estatut d'Autonomia de la Comunitat Valenciana: aprovació i reforma. Estructura i principis fonamentals. L'administració de la Generalitat: principis generals i organització. Competències de la Generalitat Valenciana, especial referència al règim local.
  
Tema 6. Les Corts: composició, constitució i funcions. El Consell: composició, estructura i funcions. Altres institucions: el Síndic de Greuges, i el Consell de Cultura. La Sindicatura de Comptes.
  
Règim local
  
Tema 7. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases del Règim Local.
  
Dret administratiu
  
Tema 8. Els conceptes d'administració pública i dret administratiu. El sotmetiment de l'administració al dret. L'ordenament jurídic administratiu: fonts. El reglament: concepte, naturalesa i classes. Límits de la potestat reglamentària. La jurisdicció contenciosa administrativa.
  
Tema 9. L'acte administratiu: concepte, elements i classes. Validesa i eficàcia. Silenci administratiu: concepte, naturalesa i efectes. Execució dels actes administratius.
  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Procediments especials.
  
Tema 11. Els recursos administratius: conceptes i classes. Revisió d'ofici. La jurisdicció contenciosa administrativa. Les parts. Actes impugnables. Idea general de procés.
  
Hisendes locals
  
Tema 12. La Llei Reguladora de les Hisendes Locals: contingut, principis generals i dret transitori. Recursos de les hisendes locals: enumeració i concepte. Imposició i ordenació dels tributs locals. Ordenances fiscals: contingut i aprovació. Reclamacions i recursos en matèria tributària.
  
Aprofundiment de les matèries comunes
  
Tema 13. Les fonts de l'ordenament jurídic local. La legislació estatal sobre règim local: Llei 7/1985, de 2 d'abril, Reguladora de les Bases de Règim Local. Contingut, àmbit d'aplicació i principis generals. Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local. Normes reglamentàries. Legislació autonòmica sobre règim local.
  
Tema 14. La potestat reglamentària de les entitats locals: òrgans titulars. Bans. Reglaments i ordenances: classes, procediment, elaboració i aprovació. La publicació de les normes locals. Límits de la potestat reglamentària local.
  
Tema 15. Les entitats locals: classes i potestats. El municipi. Concepte i elements. La província. Òrgans de govern i administració. Les mancomunitats. Les àrees metropolitanes. Altres entitats locals. Les competències de municipis i províncies. La coordinació. Les competències delegades.
  
Tema 16. Potestat d'autoorganització de les entitats locals. Òrgans necessaris i complementaris. L'alcalde. Els tinents d'alcalde. El ple. La comissió de govern. Les comissions informatives i altres òrgans complementaris. El reglament orgànic municipal.
  
Tema 17. Règim de funcionament dels òrgans de govern del municipi. Règim de sessions i de votació. Informació i participació ciutadana.
  
Tema 18. Les llicències. Potestat sancionadora i procediment sancionador. L'activitat de foment. Les subvencions.
  
Tema 19. Els serveis públics municipals. Serveis obligatoris. Peculiaritats de les distintes formes de gestió. Iniciativa pública en l'activitat econòmica. Plans provincials. Fórmules associatives de municipis per a la prestació de serveis.
  
Tema 20. Els béns de les entitats locals. Règim jurídic dels béns de domini públic i dels béns patrimonials.
  
Tema 21. Principis generals de contractació administrativa local. Formes de selecció del contractista. Drets i obligacions de les parts. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.
  
Tema 22. Règim jurídic del personal al servei de l'administració local. Plantilles. Funcionaris de carrera. Classes de funcionaris. Oferta pública d'ocupació. Selecció i provisió. El personal laboral, interí i eventual.
  
Tema 23. Drets i deures del personal al servei de les entitats locals. Les retribucions. El règim de la Seguretat Social del personal al servei de l'administració local. El règim disciplinari.
  
Tema 24. El pressupost municipal: contingut, aprovació, execució i liquidació. Modificació de crèdit. L'estructura pressupostària.
  
Grup II. Matèries específiques
  
Tema 25. Concepte de document. Anàlisi documental: documents oficials. L'expedient administratiu: la seua formació. Escrits oficials.
  
Tema 26. Registre de documents. Registre general d'entrada i eixida de documents. Els assentaments de registre. Requisits dels documents registrables. Repartiment i classificació de documents.
  
Tema 27. Introducció a la comunicació. La comunicació humana: el llenguatge com a mitjà de comunicació. Diferència entre informació i comunicació. Tipus de comunicació.
  
Tema 28. Ús oficial del valencià: la Llei d'Ús i Ensenyament del Valencià.
  
Tema 29. Concepte d'arxiu. Funcions de l'arxiu. Classes d'arxiu. Criteris d'ordenació de l'arxiu.
  
Tema 30. L'ordenament comunitari. Formació i caràcter. Tractats i drets derivats. Dret comunitari i dret dels països membres.
  
Tema 31. La delimitació dels termes municipals: objecte i procediment.
  
Tema 32. El règim especial agrari de la Seguretat Social: camp d'aplicació. Treballadors pel seu compte. Treballadors per compte d'un altre. Cotització. Acció protectora.
  
Tema 33. El pòsit agrícola: concepte i fins. Tràmits per a la concessió. Terminis dels préstecs. Liquidació.
  
Tema 34. Consells agraris municipals: la Llei 5/1995, de 20 de març, de la Generalitat Valenciana.
  
Tema 35. El municipi de Carcaixent: el terme municipal. Superfície. Característiques. Divisió. El cadastre de rústica.
  
Tema 36. Mesures per a la prevenció d'incendis forestals: l'Ordre de 30 de març de 1994, de la Conselleria de Medi Ambient. Pla Local de Cremes del terme municipal de Carcaixent.
  
Tema 37. Informàtica: evolució històrica.
  
Tema 38. Informàtica: la perifèria d'un ordinador.
  
Tema 39. Informàtica: estructures d'emmagatzematge de dades.
  
Tema 40. Informàtica: els processadors de textos.